Na temelju članka 39. Zakona o elektroničkim medijima (˝Narodne novine˝ broj 111/21 i 114/22), članka 1. stavka 4. Pravilnika o financiranju programskih sadržaja medija (˝Službene novine Općine Čavle0˝ broj 3/22) i Odluke o raspisivanju javnog poziva za financiranje programskih sadržaja elektroničkih medija u 2025. godini od 17. prosinca 2024. godine,  Općinska načelnica Općine Čavle raspisuje

**JAVNI POZIV**

**za financiranje programskih sadržaja elektroničkih medija u 2025. godini**

**1.    Predmet Javnog poziva**

Predmet ovog Javnog poziva je prikupljanje prijava za financiranje programskih sadržaja elektroničkih medija u 2025. godini.

Elektronički mediji su definirani Zakonom o elektroničkim medijima (˝Narodne novine˝ broj 111/21 i 114/22): audiovizualni programi, radijski programi i elektroničke publikacije.

Pod programskim sadržajima podrazumijevaju se objave od interesa za Općinu Čavle koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Cilj dodjele financijskih potpora je proizvodnja i objava kvalitetnih programskih sadržaja od interesa za Općinu Čavle.

**Kriteriji temeljem kojih će se utvrđivati prednost prijavljenog projekta/programa su:**

|  |  |
| --- | --- |
| **Kriterij** | **Broj bodova** |
| 1. | Kvaliteta, kreativnost, inovativnost, autorski pristup u osmišljavanju programskog sadržaja (vlastiti tekst, autorske fotografije/video materijal) | 0 – 10 |
| 2. | Lokalni karakter programskog sadržaja (praćenje događaja na području Općine Čavle, osobno sudjelovanje), usmjerenost na potrebe i interese građana Općine Čavle i uključenost građana u predložene programske sadržaje | 0 – 10 |
| 3. | Kvantiteta objava i medijske platforme objava (praćenje sadržaja u televizijskom, radijskom programu, na mrežnim stranicama te na društvenim mrežama prijavitelja na Javni poziv) | 0 – 10 |
| 4. | Doseg objava pojedinog medija (istraživanje gledanosti/slušanosti/pregledi sadržaja na internetu) | 0 – 10 |
| 5. | **Ukupno** | 0 – 40 |

**2.    Uvjeti za prijavu na Javni poziv**

Na Javni poziv se mogu prijaviti nakladnici koje obavljaju djelatnost elektroničkih medija i ispunjavaju sljedeće uvjete:

- su registrirani sukladno zakonu,

- imaju uredništvo u Općini Čavle ili Primorsko goranskoj županiji,

- su upisani u Upisnik pružatelja elektroničkih publikacija koji vodi Vijeće za elektroničke medije,

- da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu,

- redovito objavljuju programske sadržaje koji informiraju zainteresiranu javnost o radu Općine Čavle,

- redovito objavljuju programske sadržaje koji se odnose na svakodnevni život građana Općine Čavle.

Cilj dodjele sredstava je proizvodnja i objava kvalitetnih programskih sadržaja (informativnih, kulturnih, umjetničkih, stručnih, znanstvenih i dr.) koji:

- ostvaruju pravo građana Općine Čavle na javno informiranje i obaviještenost svih građana Općine Čavle,

- obrađuju teme o ostvarivanju ljudskih i političkih prava građana te unapređivanju pravne i socijalne države i civilnog društva,

- obrađuju i promiču teme namijenjene djeci i mladima;

- obrađuju teme o osobama s invaliditetom,

- obrađuju teme o nacionalnim manjinama Općine Čavle,

- promiču ravnopravnost spolova,

- potiču kulturno i umjetničko stvaralaštvo,

- promiču teme u svezi s kulturom javnog dijaloga,

- potiču razvoj obrazovanja, znanosti, umjetnosti i sporta,

- obrađuju teme u svezi sa zaštitom prirode, okoliša i ljudskog zdravlja-promiču medijsku pismenost,

- obrađuju teme o radu Općinskog vijeća i njegovih radnih tijela,

- obrađuju teme o radu načelnika i upravnog odjela Općine Čavle,

- obrađuju teme o priredbama i manifestacijama.

Pravo na dodjelu financijskih sredstava ne mogu ostvariti nakladnici koji za isti programski sadržaj ostvaruju potporu iz sredstava Fonda za poticanje i pluralizam elektroničkih medija, državnog proračuna ili proračuna Europske unije, koji su u likvidaciji, u stečajnom postupku, koji imaju nepodmirenih obveza prema Općini Čavle.

**3. Sadržaj prijave na Javni poziv**

Prijava na Javni poziv sadrži sljedeću dokumentaciju:

Obrasce prijave koji moraju biti točno i **u cijelosti popunjeni i ovjereni**i to:

1. **Obrazac 1**– Podaci o podnositelju prijave na Javni poziv za financiranje  programskih sadržaja elektroničkih medija u 2025. godini
2. **Obrazac 2**– Podaci o projektu/programskom sadržaju koji se prijavljuje na Javni poziv za financiranje programskih sadržaja elektroničkih medija u 2025. godini
3. **Izvadak** iz Upisnika medijskih usluga koji se vodi pri Vijeću za elektroničke medije

Obavezni obrasci prijave dostupni su na web stranici Općine Čavle: [**www.cavle.hr.**](http://www.cavle.hr.) Obrasci se ispunjavaju ***isključivo*** pomoću računala**.**

Nakladnik može na Javni poziv prijaviti više programskih sadržaja. U tom slučaju programski se sadržaji prijavljuju odvojeno.

**7.    Rok za podnošenje prijave**

Rok za podnošenje prijave je 15 (petnaest) dana od dana objave ovoga Javnog poziva na internetskoj stranici Općine Čavle **zaključno s 7. siječnjem 2025. godine do 13.00h bez obzira na način dostave.**

**Prijave ponuda šalju se :**

**Preporučenom poštom na adresu: OPĆINA ČAVLE, Čavja 31, 51 219 Čavle, s naznakom „PRIJAVA NA JAVNI POZIV ZA FINANCIRANJE PROGRAMSKIH SADRŽAJA ELEKTRONIČKIH MEDIJA U 2025. GODINI – NE OTVARAJ“ ili se predaju u Upravni odjel za lokalnu samoupravu i upravu Općine Čavle, Čavja 31, 51 219 Čavle.**

Neće se razmatrati ponude koje pristignu izvan roka određenog Javnim pozivom, nepotpune ponude, ponude podnositelja koji ne zadovoljavaju kriterije Javnog poziva.

Broj i iznos dodijeljenih potpora bit će usklađen s raspoloživim proračunskim sredstvima Općine Čavle u stavci usluge promidžbe i informiranja.

Općinska načelnica Općine Čavle donosi Odluku o odabiru korisnika financijskih potpora na temelju prijedloga Povjerenstva za dodjelu financijskih sredstava medijima te odobrava iznose potpora.

**8.    Rezultati Javnog poziva, pravo prigovora, potpisivanje ugovora**

Rezultati Javnog poziva bit će objavljeni na internetskoj stranici Općine Čavle ([**www.cavle.hr**](http://www.cavle.hr)) u roku od osam (8) dana od donošenja odluke o odabiru.

Zaprimljeni prijedlozi programskih sadržaja s pratećom dokumentacijom se neće vraćati.

Nakladnik koji je sudjelovao u ovom Javnom pozivu može u roku od 8 (osam) dana od dana dostave odluke podnijeti prigovor Općinskoj načelnici Općine Čavle.

Nakladnici kojima se odobre financijske potpore sklopit će s Općinom Čavle ugovor o financiranju programskih sadržaja kojim će se regulirati međusobna prava i obveze korisnika financijskih potpora i Općine čavle (dinamika, visina, rok i način isplate, rok za proizvodnju i objavu programskih sadržaja, način provođenja izvještavanja o proizvodnji i objavi programskih sadržaja).

Sve dodatne informacije i upite možete dobiti na broj telefona: 098/929 5557 ili na e-mail: [marina.marsanic@cavle.hr](mailto:marina.marsanic@cavle.hr).

Općinska načelnica

Ivana Cvitan Polić, mag. cult.

KLASA:230-01/24-01/41

URBROJ:2170-17-01/04-24-1

Čavle, 23. prosinac 2024.g.